Oficialusis leidinys L 143 , 10/06/1988 p. 0026 - 0027

specialusis leidimas suomių kalba: skyrius 15 tomas 8 p. 0089

specialusis leidimas švedų kalba: skyrius 15 tomas 8 p. 0089



Tarybos direktyva 1988 m. birželio 7 d. iš dalies keičianti Direktyvą 75/106/EEB dėl valstybių narių įstatymų, susijusių su tam tikrų skystųjų produktų fasavimu pagal tūrį, suderinimo (88/316/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100A straipsnį, atsižvelgdama į Komisijos pasiūlymą, bendradarbiaudama su Europos Parlamentu [1], atsižvelgdama į Ekonomikos ir socialinių reikalų komiteto nuomonę [2], kadangi priėmus Direktyvą 75/106/EEB [3] su paskutiniais pakeitimais, padarytais Direktyva 85/10/EEB [4], paaiškėjo, kad būtina visiškai suderinti toje direktyvoje nurodytus vardinių kiekių svyravimus; kadangi Direktyvoje 75/106/EEB nėra nuostatų dėl taros ar jos naudojimo; kadangi su žmonėms vartoti skirtų skysčių taros perdirbimu susijusius klausimus reglamentuoja Direktyva 85/339/EEB [5]; kadangi dėl to būtina panaikinti Direktyvos 75/106/EEB 5 straipsnio 4 dalį; kadangi siekiant, kad būtų sukurta skaidri fasuotų produktų rinka, patartina, jeigu įmanoma, užtikrinti, kad būtų visiškai suderinti fasuojamų prekių kiekių svyravimai, PRIĖMĖ ŠIĄ DIREKTYVĄ: 1 straipsnis Direktyvos 75/106/EEB 5 straipsnis iš dalies keičiamas taip: 1) 2 dalies pabaigoje įrašoma: "… o jei tai yra 4 punkte išvardytų produktų 0,375 litro ir 0,75 litro tūriai – iki 1991 m. gruodžio 31 d." 2) 3 dalies b punktas pakeičiamas taip: "b) Fasuotės, kuriose yra III priedo 1 dalies a ir b punktuose išvardytų produktų, po 1988 m. gruodžio 31 d. gali būti parduodamos tik tada, jeigu jų vardiniai tūriai atitinka nustatytuosius pirmiau minėto priedo I skiltyje. Pakuotės, kuriose yra III priedo 2 dalies a punkte išvardytų produktų, po 1990 m. gruodžio 31 d. gali būti parduodamos tik tada, jeigu jų vardiniai tūriai atitinka nustatytuosius pirmiau minėto priedo I skiltyje. III priedo 4 dalyje nurodytos fasuotės po 1991 m. gruodžio 31 d. gali būti parduodamos tik tada, jeigu jų vardiniai tūriai atitinka nustatytuosius pirmiau minėtoje I skiltyje." 3) 3 dalies d punktas papildomas taip: "d) Nepažeidžiant b punkto, Airijoje ir Jungtinėje Karalystėje gali būti parduodami III priedo 4 dalyje išvardyti 0,071 litro tūrio produktai." 4) 4 dalis išbraukiama. 2 straipsnis 1. Direktyvos 75/106/EEB III priedo I skiltyje įrašomi šie tūriai: - 1 dalies d punkte: "3 – 5", - 2 dalies a punkte: "4,5 – 6 – 9", - 4 dalyje: "0,35 – 0,70 – 1,125 (*) – 4,5 – 5 (*) – 10 (*)." III priedo pabaigoje įrašoma ši išnaša: "(*) Vertės skirtos naudoti tik prekyboje." 2. Direktyvos 75/106/EEB III priedo II skiltyje iš 4 dalyje nurodytų produktų išbraukiami "0,35" ir "0,70" tūriai. 3 straipsnis Direktyvos 75/106/EEB 1 straipsnyje įrašoma ši pastraipa: "Ši direktyva netaikoma toms fasuotėms, kuriose yra III priedo 2 dalies a punkte ir 4 dalyje išvardytų produktų, ir kurios yra skirtos tiekti į lėktuvus, laivus ir traukinius ar parduoti neapmuitinamų prekių parduotuvėse." 4 straipsnis Valstybės narės priima įstatymus ir kitus teisės aktus, kurie, įsigalioję iki 1988 m. birželio 30 d., įgyvendina šią direktyvą. Apie tai jos nedelsdamos praneša Komisijai. Priimta Liuksemburge, 1988 m. birželio 7 d. Tarybos vardu Pirmininkas M. Bangemann [1] OL C 156, 1987 6 15, p. 191 ir 1988 m. gegužės 18 d. Sprendimas (dar nepaskelbta Oficialiajame leidinyje). [2] OL C 150, 1987 6 9, p. 4. [3] OL L 42, 1975 2 15, p. 1. [4] OL L 4, 1985 1 5, p. 20. [5] OL L 176, 1985 7 6, p. 18. --------------------------------------------------